open-index/open-wikipedia-markdown huggingface dataset:
லூமுட் மக்களவைத் தொகுதி

**லூமுட் மக்களவைத் தொகுதி** (மலாய்: *Kawasan Persekutuan Lumut*; ஆங்கிலம்: *Lumut Federal Constituency*; சீனம்:  红土坎国会议席) என்பது மலேசியா, பேராக், மஞ்சோங் மாவட்டத்தில் (*Manjung District*) அமைந்துள்ள ஒரு மக்களவைத் தொகுதி (**P074**) ஆகும்.

லூமுட் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து லூமுட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## லூமுட்

லூமுட் நகரம், பேராக், மஞ்சோங் மாவட்டத்தில் அமைந்துள்ள ஒரு கடற்கரை நகரம். முன்பு காலத்தில் லூமுட் நகரம் ஒரு சிறு மீன்பிடி கிராமமாக இருந்தது. தற்சமயம் நன்கு வளர்ச்சி பெற்றுள்ளது. இந்த நகரம் கடல் முத்துச் சிப்பிகளுக்கும்; பவளக் கைவினைப் பொருட்களுக்கும் பெயர் பெற்று விளங்குகிறது.

ஈப்போ மாநகரில் இருந்து 77 கி.மீ. (48 மைல்); சித்தியவான் நகரில் இருந்து 12 கி.மீ. (7.5 மைல்) தொலைவில் அமைந்துள்ளது. லூமுட் நகரின் தொடக்கக் காலங்களில், கடற்கரை பாசிகள் நிறைந்து இருந்ததாகக் கூறப் படுகிறது. எனவே உள்ளூர் மக்கள் அந்த இடத்தை லூமுட் என்று அழைத்தனர்.

### பங்கோர் உடன்படிக்கை 1874

மலாக்கா நீரிணையைப் பயன்படுத்தும் படகுகள், லூமுட்டில் அணைவதற்கு ஒரு படகுத் துறை உள்ளது. லூமுட் முகத்துவாரம் முன்பு சிவப்பு நிறக் கடற்பாசி மண்ணால் மூடப்பட்டு இருந்தது. 

1874-ஆம் ஆண்டில் பங்கோர் உடன்படிக்கை 1874 கையெழுத்தானது. அந்த உடன்படிக்கையின்படி லூமுட் நகரம், நீரிணைக் குடியேற்றங்களில் (*Straits Settlements*) ஒரு பகுதியானது. 

## லூமுட் மக்களவைத் தொகுதி

## லூமுட் மக்களவைத் தேர்தல் முடிவுகள் 2022

## லூமுட் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* லூமுட் 
* பங்கோர் தீவு
* ஆயர் தாவார்
* சித்தியவான்
* ஸ்ரீ மஞ்சோங்
* பந்தாய் ரெமிஸ்
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
அஜய் முகர்ஜி

**அஜய் குமார் முகர்ஜி** (*Ajoy Kumar Mukherjee*) (15 ஏப்ரல் 1901-27 மே 1986)ஓர் இந்திய சுதந்திர ஆர்வலரும் மற்றும் மேற்கு வங்காளத்தின் கிழக்கு மிட்னாபூர் மாவட்டம் தம்லக்கைச் சேர்ந்த அரசியல்வாதியும் ஆவார். இவர் மேற்கு வங்காளத்தின் முதலமைச்சராக மூன்று முறை குறுகிய காலத்திற்கு பணியாற்றினார்.

## சுயசரிதை
இந்தியாவின் மேற்கு வங்காளத்தில் உள்ள தமுலக்கில் 1901 ஆம் ஆண்டில் பிறந்த அஜய் குமார் முகர்ஜி, 1942 ஆம் ஆண்டில் இந்தியாவில் தொடங்கப்பட்ட சட்ட மறுப்பு நிகழ்ச்சியான வெள்ளையனே வெளியேறு இயக்கத்தின் போது 1942 டிசம்பர் 17 அன்று நடைமுறைக்கு வந்த தாம்ரலிப்தா ஜாதியா அரசு (தாம்ரலிப்தா தேசிய அரசு) தலைவர்களில் ஒருவராக இருந்தார். விவேகானந்தரால் பெரிதும் ஈர்க்கப்பட்டார். முன்னதாக இந்திய தேசிய காங்கிரசு உறுப்பினராக இருந்த இவர், பின்னர் பங்களா காங்கிரசின் தலைவரானார். பங்களா காங்கிரசு 1960 மற்றும் 1970 களில் இரண்டு ஐக்கிய முன்னணி அரசாங்கங்களில் இந்தியப் பொதுவுடைமைக் கட்சியுடன் இணைந்து ஆட்சி செய்தது. இந்த இரண்டு அரசாங்கங்களிலும், மார்ச் முதல் நவம்பர் 1967 வரையிலும், மீண்டும் பிப்ரவரி 1969 முதல் மார்ச் 1970 வரையிலும் இவர் முதலமைச்சர் பதவியை வகித்தார்.

## முதலமைச்சர்
1967 ஆம் ஆண்டில் அஜய் முகர்ஜி மற்றொரு காந்தியவாதியான பிரபுல்லா சந்திர சென்னை அரம்பாக் சட்டமன்றத் தொகுதியில் தோற்கடித்து, பிரபுல்லா சந்திரா சென்னுக்குப் பிறகு மேற்கு வங்கத்தின் முதலமைச்சரானார். அரம்பாக்கில் அஜய் முகர்ஜியின் வெற்றிக்கான காரணமான அரம்பாக்கில் அப்போதைய மாணவர் தலைவர் நாராயண் சி கோஷ் இருந்தார். நாராயண் கோஷ், அஜய் முகர்ஜியுடன் பல நாட்கள் படகில் சென்று 1968 ஆம் ஆண்டில் அரம்பாக் மற்றும் காத்தல் உட்பிரிவில் வெள்ளத்தால் பாதிக்கப்பட்ட பல பகுதிகளைப் பார்வையிட்டார். வெள்ளத்தால் பாதிக்கப்பட்ட பகுதிகளைச் சேர்ந்த மக்ளுக்கு பலவகையில் உதவினார். 

## இந்திய தேசிய காங்கிரசில் சேர்தல்
நீண்டகால கூட்டாளியான சுசில் குமார் தாராவை விட்டுப் பிரிந்து பிரணப் முகர்ஜி போன்ற தனது நெருங்கிய சகாக்களுடன் அஜய் முகர்ஜி இந்திய தேசிய காங்கிரசில் சேர்ந்தார். இவருக்கு மறைந்த மூனாள் இந்தியப்பிரதமர் இந்திரா காந்தியால் மத்திய அமைச்சர் பதவி வழங்கப்பட்டது. ஆனால் தனது வயது மற்றும் உடல்நிலை காரணமாக இப்பதவியை பிரணாப் முகர்ஜி வழங்க அஜய் முகர்ஜி கூறினார். பின்னர் பிரணாப் முகர்ஜி இந்திய அமைச்சரவையில் இடம் பிடித்தார்.

## விருது
1977 ஆம் ஆண்டில் இந்திய அரசிடமிருந்து பத்ம விபூசண் விருது இவருக்கு வழங்கப்பட்டது.

இவரது சகோதரர் விசுவநாத் முகர்ஜி, இந்தியப் பொதுவுடமைக் கட்சியின் (மார்க்சிஸ்ட்) நாடாளுமன்ற உறுப்பினர் கீதா முகர்ஜியின் கணவராவார். அஜயின் சகோதரரின் மகள் கல்யாணி இந்திய விடுதலைப் போராட்ட வீரர் மோகன் குமாரமங்கலத்தை மணந்தார்.

## இறப்பு
முகர்ஜி 1986 மே 27 அன்று கொல்கத்தாவில் காலமானார்.

## மேற்கோள்கள்

## வெளி இணைப்புகள்

*
*
* https://archive.today/20130218104518/http://www.smritisoudha.in/

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1986 இறப்புகள்
பகுப்பு:1901 பிறப்புகள்
பகுப்பு:மேற்கு வங்காள முதலமைச்சர்கள்
ஜோதிர்மய் சிங் மகதோ

**ஜோதிர்மய் சிங் மகதோ** (*Jyotirmay Singh Mahato*) ஓர் இந்திய அரசியல்வாதி ஆவார். புருலியா மாவட்டத்தில் உள்ள இவரது கிராமத்தின் பெயர் பத்ராதிக். சூன் 2020 முதல் பாஜகவின் மேற்கு வங்க பிரிவின் மாநில பொதுச் செயலாளராகவும் பணியாற்றுகிறார்.  இவர் பாரதிய ஜனதா கட்சி உறுப்பினராக 2019ஆம் ஆண்டில் நடைபெற்ற இந்தியப் பொதுத் தேர்தலில் மேற்கு வங்கத்தின் புருலியா மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். மகதோ 2024ஆம் ஆண்டு நடைபெற்ற பொதுத்தேர்தலில் மீண்டும் போட்டியிட்டு இரண்டாம் முறையாக மக்களவை உறுப்பினர் ஆனார்

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:1985 பிறப்புகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
தெலுக் இந்தான் மக்களவைத் தொகுதி

**தெலுக் இந்தான் மக்களவைத் தொகுதி** (மலாய்: *Kawasan Persekutuan Teluk Intan*; ஆங்கிலம்: *Teluk Intan Federal Constituency*; சீனம்: 安顺国会议席) என்பது மலேசியா, பேராக், ஈலிர் பேராக் மாவட்டத்தில் (*Hilir Perak District*) அமைந்துள்ள ஒரு மக்களவைத் தொகுதி (**P076**) ஆகும்.

தெலுக் இந்தான் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து தெலுக் இந்தான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## தெலுக் இந்தான்

தெலுக் இந்தான் நகரம், பேராக், ஈலிர் பேராக் மாவட்டத்தில் அமைந்துள்ள ஒரு கடற்கரை நகரம்.  ஈலிர் பேராக் மாவட்டத்தின் பெரிய நகரம்; மற்றும் மாவட்டத்தின்தலைப் பட்டணமும் ஆகும்.  

2020-ஆண்டு புள்ளிவிவரங்களின்படி இதன் மக்கள் தொகை 103,065. **தெலுக் மாக் இந்தான்** எனும் ஒரு பெண்மணியின் பெயரில் இருந்து தெலுக் இந்தான் நகரத்திற்குப் பெயர் வந்தது.  

### பெயர் மாற்றம்

1882-ஆம் ஆண்டு, நீரிணை குடியேற்றங்களின் பிரித்தானிய ஆளுநராக இருந்த சர் ஆர்ச்சிபால்ட் எட்வர்ட் ஆர்பர்ட் ஆன்சன் (*Sir Archibald Edward Harbord Anson*) என்பவர் தெலுக் இந்தான் நகரத்திற்கு பதிய நகர வடிவத்தை வரைந்து கொடுத்தார். தெலுக் இந்தான் நகரம் புதிய தோற்றம் பெற்றது. அதன் பின்னர் அவருடைய நினைவாக அந்த நகரத்திற்கு **தெலுக்கான்சன்** என்று பெயர் வைக்கப் பட்டது.

1982-ஆம் ஆண்டு இந்த நகரத்தின் நூறாம் ஆண்டு நிறைவு விழா கொண்டாடப் பட்டது. அப்போது பேராக் சுல்தான், **தெலுக்கான்சன்** எனும் பெயரை **தெலுக் இந்தான்** என்று மாற்றம் செய்தார். 

## தெலுக் இந்தான் மக்களவைத் தொகுதி

## தெலுக் இந்தான் மக்களவைத் தேர்தல் முடிவுகள் 2022

## தெலுக் இந்தான் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* பாகன் டத்தோ 
* தெலுக் இந்தான்
* ஊத்தான் மெலிந்தாங் 
* பாசீர் சாலாக்
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
காகாசான் ராக்யாட்

**காகாசான் ராக்யாட்** (ஆங்கிலம்: *People's Might*; மலாய்: *Gagasan Rakyat*) என்பது மலேசியாவின் அரசியல் கூட்டணிகளில் ஒன்றாகும். தற்போது இது ஒரு செயலிழந்த அரசியல் கூட்டணியாகும். 1990-ஆம் ஆண்டில் துங்கு ரசாலி அம்சா (*Tengku Razaleigh Hamzah*) என்பவரால் நிறுவப்பட்டது. 

4 பிப்ரவரி 1988-இல், கோலாலம்பூர் உயர்நீதிமன்றத்தால் அம்னோ கட்சி ஒரு சட்டபூர்வமற்ற கட்சி என அறிவிக்கப்பட்டதும் ஒரு மாற்றுக் கூட்டணியாக காகாசான் ராக்யாட் தோற்றுவிக்கப்பட்டது.

1996-ஆம் ஆண்டில், காகாசான் ராக்யாட் கூட்டணியில் உறுப்பியம் பெற்றிருந்த கட்சிகளுக்குள் ஏற்பட்ட உட்பூசல்களினால் இந்தக் கூட்டணி கலைக்கப்பட்டது. 

## மேலும் பார்க்க
*அம்னோ

## மேற்கோள்கள்

பகுப்பு:மலேசிய அரசியல் கட்சிகள்
உணவு அதிகாரமளிக்கும் திட்டம்

**உணவு அதிகாரமளிக்கும் திட்டம்** (ஆங்கிலம்: **Food Empowerment Project** அல்லது **F.E.P.**) என்பது நனிசைவம் மற்றும் உணவு நீதியை மையமாகக் கொண்ட ஒரு தன்னார்வ அடிப்படையிலான இலாப நோக்கற்ற அமைப்பாகும். அதன் பணி அறிக்கையாவது "ஒருவரின் உணவுத் தேர்வுகளின் முக்கியத்துவத்தை அங்கீகரிப்பதன் மூலம் மிகவும் நியாயமான, நிலையான உலகத்தை உருவாக்குவது" என்பதாகும். 2006-ஆம் ஆண்டு லாரன் ஓர்னெலா எனபவரால் நிறுவப்பட்ட இந்நிறுவனத்தை இன்றுவரை தொடர்ந்து அவரே வழிநடத்தி வருகிறார். கலிபோர்னியாவின் சான் ஓசே நகரைத் தலைமையகமாகக் கொண்ட இந்நிறுவனம் 2016-ம் ஆண்டு வாஷிங்டன் மாகாணத்தின் சியாட்டல் நகரில் கூடுதலாக ஒரு அத்தியாயத்தைத் துவங்கியது.

## இவற்றையும் பார்க்க
* விலங்குரிமை
* விலங்குரிமை இயக்கம்

## மேற்கோள்கள்


## மேலும் படிக்க

## வெளியிணைப்புகள்
* 

பகுப்பு:விலங்குரிமை
பகுப்பு:நனிசைவ அமைப்புகள்
பகுப்பு:விலங்குரிமைக் குழுக்கள்
பகுப்பு:விலங்குரிமை அமைப்புகள்
தாம்ரலிப்தா ஜாதியா அரசு

**தாம்ரலிப்தா ஜாதியா அரசு** (*Tamralipta Jatiya Sarkar*) அல்லது **தம்லக் தேசிய அரசாங்கம்** என்பது தற்போதைய இந்தியாவின் மேற்கு வங்காளத்திலுள்ள கிழக்கு மிட்னாபூர் மாவட்டம் தம்லக் மற்றும் கோண்டாய் உட்பிரிவுகளில் வெள்ளையனே வெளியேறு இயக்கத்தின் போது (1942-1944) நிறுவப்பட்ட ஒரு சுதந்திரமான இணை அரசாங்கமாகும். பிரித்தானிய இந்தியாவில் ‘பிரிதானிய அரசே, இந்தியாவை விட்டு வெளியேறு!’ என்ற முழக்கங்களுக்கு மத்தியில் நிறுவப்பட்ட முதல் மக்கள் அரசாங்கமாகும், மேலும் பிரித்தானிய ஆட்சியின் போது இரண்டு ஆண்டுகள் சுதந்திரமாக இயங்கிய ஒரே இணையான அரசாங்கம் என்ற பெருமையும் இதற்குண்டு. 

## வரலாறு
இது சதீசு சந்த்ர சமந்தா என்பவரால் உருவாக்கப்பட்டது. சமந்தா, சூன் 1943 இல் கைது செய்யப்படும் வரை அதன் செயல்பாட்டைக் கவனித்து வந்தார். இது செப்டம்பர் 1944 வரை நீடித்தது. இது சூறாவளி நிவாரணப் பணிகளை மேற்கொண்டது, பள்ளிகளுக்கு மானியங்களை வழங்கியது.  மற்றும் ஆயுதமேந்திய *வித்யுத் வாகினி*யை ஒருங்கிணைத்தது. மேலும் இந்த அமைப்பில் சுசில் குமார் தாரா, அஜய் முகர்ஜி மற்றும் மாதங்கினி அஸ்ரா போன்றவர்கள் அமைச்சர்களாக உதவினர். இணை அரசாங்கம் காவல் நிலையங்கள், இராணுவத் துறைகள், நீதிமன்றங்கள் மற்றும் வருவாய் சேகரிப்பு அமைப்புகளை அமைத்து, நீதி வழங்குவதன் மூலமும், அமைதி மற்றும் பாதுகாப்பைப் பேணுவதன் மூலமும், ஏழைகள் மற்றும் துன்பப்பட்டவர்களுக்கு உதவுவதன் மூலமும் ஆங்கிலேயர்களின் குடிமை அரசாங்கத்தை முற்றிலுமாக அகற்றியது.   இறுதியில் 1944 ஆம் ஆண்டு ஆகஸ்ட் 8 ஆம் தேதி மகாத்மா காந்தியின் தலையீட்டால் இது அகற்றப்பட்டது 
thumb|ஆங்கிலேயர்களுக்கு இணையான தேசிய அரசாங்கத்தை நிறுவிய சதீஷ் சந்திர சமந்தா

## பின்னணி
மிட்னாபூர் கிளர்ச்சியாளர்கள் காந்தியால் ஈர்க்கப்பட்டனர். ஆனால் அவர்கள் காந்திய அகிம்சை நடைமுறையில் தங்களை மட்டுப்படுத்திக் கொள்ளவில்லை. காந்தியின் அகிம்சை கோட்பாடு கிளர்ச்சியாளர்களை அவரது ‘செய் அல்லது செத்து மடி’ என்ற கோட்பாட்டைப் போல செயல்படவில்லை. ஒரு மறைமுகமான இலக்கியம் (தம்ரலிப்தா ஜாதிய அரசின் அதிகாரப்பூர்வ இதழான 'பிப்லபி' உட்பட) அந்தக் கட்டளையை குறிக்கோளாகக் கொண்டு வளர்ந்தது. சுபாஷ் சந்திர போஸின் இந்தியத் தேசிய இராணுவம் ஆங்கிலேயர்களின் கட்டுப்பாட்டில் உள்ள வங்காளத்தின் மீது படையெடுப்பதில் வெற்றி பெற்றால், அதற்கு உதவும் நம்பிக்கையில் சுஷில் குமார் தாராவின் தலைமையில் 'வித்யுத் வாகினி' என்ற ஆயுதமேந்திய போராளிகளை சதீசு சந்த்ர சமந்தா தொடங்கினார் (ஆனால் அது நடக்கவில்லை).

## நினைவு
thumb|இந்தியாவின் அஞ்சல் முத்திரையில் மாதங்கினி அஸ்ரா
thumb|இந்தியாவின் அஞ்சல் முத்திரையில் அஜய் முகர்ஜி
2002 ஆம் ஆண்டில், இந்திய தகவல் தொடர்பு அமைச்சகம் *தாம்ரலிப்தா ஜாதியா சர்க்கார்* நினைவு அஞ்சல் தலையை வெளியிட்டது. மூன்று முறை மேற்கு வங்காளத்தின் முதலமைச்சரான அஜய் முகர்ஜி மற்றும் அணிவகுப்பின் போது தனது உயிரை தியாகம் செய்த மாதங்கினி அஸ்ரா ஆகியோரை இந்த அஞ்சல் தலை சித்தரிக்கிறது.

## மேற்கோள்கள்

பகுப்பு:இந்திய விடுதலைப் போராட்டம்
பாகன் டத்தோ மக்களவைத் தொகுதி

**பாகன் டத்தோ மக்களவைத் தொகுதி** (மலாய்: *Kawasan Persekutuan Bagan Datuk*; ஆங்கிலம்: *Bagan Datuk Federal Constituency*; சீனம்:  峇眼拿督联邦选区) என்பது மலேசியா, பேராக், பாகன் டத்தோ மாவட்டத்தில் (*Bagan Datuk District*) அமைந்துள்ள ஒரு மக்களவைத் தொகுதி (**P075**) ஆகும்.

பாகன் டத்தோ மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பாகன் டத்தோ மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பாகன் டத்தோ

பாகன் டத்தோ நகரம், பேராக், பாகன் டத்தோ மாவட்டத்தில் அமைந்துள்ள ஒரு கடற்கரை நகரம். பேராக் மாநிலத்தின் தலைநகரமான ஈப்போவில் இருந்து 132 கி.மீ.; தெலுக் இந்தான் நகரில் இருந்து 45 கி.மீ. தொலைவில் உள்ளது. 

இந்த நகரின் முக்கியமான தொழில் மீன்பிடித்தல் ஆகும். தவிர, இதன் சுற்று வட்டாரங்களில் பல தென்னைத் தோட்டங்கள் உள்ளன. பாகன் டத்தோவில் இருந்து தெலுக் இந்தான் நகருக்குச் செல்லும் வழியில் அந்தத் தோட்டங்களைக் காணலாம். இந்தப் பாகன் டத்தோ கிராம நகர்ப் பகுதியை *தென்னையின் சொர்க்கவாசல்* என்று அழைப்பது வழக்கம். 

### மீன்பிடி கிராமங்கள்

பாகன் டத்தோ நகரின் சுற்றுப் பகுதியில் சில மீன்பிடி கிராமங்கள் பரவி இருக்கின்றன. சுங்கை தியாங், சுங்கை பூரோங், பாகன் சுங்கை தியாங், பாகான் சுங்கை பூரோங் போன்ற மீன்பிடி கிராமங்களைச் சொல்லலாம். இந்தக் கிராமங்கள் கடற்கரை அருகில் அமைந்துள்ள கிராமங்கள்.

பாகன் டத்தோவில் இருந்து தெலுக் இந்தான் நகருக்குச் செல்லும் சாலையில் ஊத்தான் மெலிந்தாங், செலெக்கோ, சிம்பாங் தீகா போன்ற சிறுநகரங்களும் உள்ளன. சுங்கை டூலாங் எனும் இடத்தில் பெரு இறால்கள் அதிகமாகக் கிடைக்கின்றன.

## பாகன் டத்தோ மக்களவைத் தொகுதி

## பாகன் டத்தோ மக்களவைத் தேர்தல் முடிவுகள் 2022

## பாகன் டத்தோ மக்களவை வேட்பாளர் விவரங்கள்

## மேற்கோள்கள்

## மேலும் காண்க
* பாகன் டத்தோ 
* தெலுக் இந்தான்
* ஊத்தான் மெலிந்தாங்
* செலெக்கோ
* சிம்பாங் தீகா
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
இரா. சச்சிதானந்தம்

**இரத்னவேல் சச்சிதானந்தம்** (*Rathinavel Sachidanandam*) என்பவர்  தமிழ்நாட்டைச்  ஒரு இந்திய அரசியல்வாதி ஆவார். இவர் 2024 ஆம் ஆண்டு திண்டுக்கல் மக்களவைத் தொகுதியிலிருந்து இந்தியப் பொதுவுடமைக் கட்சி (மார்க்சிஸ்ட்) சார்பாக  இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார்.

## பின்னணி
சச்சிதானந்தம் திண்டுக்கல் மாவட்டம், ரெட்டியார்சத்திரம் ஒன்றியம், காமாட்சிபுரம் கிராமம் கட்டச்சின்னாம்பட்டியைச் சேர்ந்தவர். இவருக்கு ச. கவிதா என்ற மனைவியும், இரா. ச. வைசாலி, இரா. ச. மிருணாளினி ஆகிய இரண்டு மகள்கள் உள்ளனர்.

## அரசியல் வாழ்வு
இளம் அறிவியல் பட்டதாரியாக சச்சிதானந்தம் தன் இளம் வயதிலிருந்தே மாக்சிய பொதுவுடமைக் கட்சியின் உறுப்பினராக இருந்துவருகிறார். 1987ஆம் ஆண்டு இந்திய மாணவர் சங்கத்தில் மாவட்ட துணைச் செயலாளராகவும், திண்டுக்கல் நகரத் தலைவராகவும் பணியாற்றியுள்ளார். 1992ஆம் ஆண்டு இந்திய இந்திய ஜனநாயக வாலிபர் சங்கம் இணைந்து, 1994-2002 வரை மாவட்டச் செயலாளராக, மாநில செயற்குழு உறுப்பினராக, மாநில துணைச் செயலாளராக பணியாற்றியுள்ளார். 2004-2007 வரை ஆத்தூர், ரெட்டியார்சத்திரம் ஒன்றியங்கள் உள்ளிட்ட மார்க்சிய பொதுவடமைக் கட்சியின் திண்டுக்கல் வட்ட (தாலுகா) செயலாளராகவும், பின்னனர் ரெட்டியார்சத்திரம் ஒன்றியச் செயலாளராகவும் பணியாற்றியுள்ளார். 2007-2018 வரை தமிழ்நாடு விவசாய சங்கத்தில் மாவட்டச் செயலாளர், மாநில துணைச் செயலாளர் மற்றும் அகில இந்திய கிசான் கவுன்சில் உறுப்பினராகவும் பணியாற்றியுள்ளார். இவர் மார்க்சிய பொதுவுடமைக் கட்சியின் தமிழ்நாடு மாநிலக் குழுவின் உறுப்பினராகவும், 2018 ஆம் ஆண்டு முதல் மார்க்சியப் பொதுவடமைக் கட்சியின் திண்டுக்கல் மாவட்டச் செயலாளராக பணியாற்றி வருகிறார்.

## தேர்தல்கள்
சச்சிதானந்தம் தன் 26 வயதில் ரெட்டியார்சத்திரம் ஒன்றியம், காமாட்சிபுரம் ஊராட்சி மன்றத் தலைவராக தேர்வு செய்யப்பட்டு, 1996-2006 வரை இரண்டு முறை மக்கள் பிரதிநிதியாக பதவிவகித்துள்ளார்.

2024 ஆம் ஆண்டு திண்டுக்கல் மக்களவைத் தொகுதியிலிருந்து இந்தியப் பொதுவுடமைக் கட்சி (மார்க்சிஸ்ட்) சார்பாக  இந்திய நாடாளுமன்றத்தின் கீழவையான மக்களவைக்குத் போட்டியிட்டு தேர்ந்தெடுக்கப்பட்டார்.

## மேற்கோள்கள்

பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:திண்டுக்கல் மாவட்ட மக்கள்
பச்சை வன அணில்

**பச்சை வன அணில்** (*Green bush squirrel*; *பாராசெரசு போயென்சிசு*) என்பது சையூரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது பெனின், கமரூன், காங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, காபோன், கானா, கினியா, லைபீரியா, நைஜீரியா மற்றும் சியரா லியோனி ஆகிய இடங்களில் காணப்படுகிறது.

## வாழிடம்
பச்சை வன அணிலின் இயற்கை வாழ்விடங்கள் உள்ளன மிதவெப்பமண்டல அல்லது வெப்பமண்டல ஈரமான தாழ் நிலக் காடு மற்றும் தோட்டங்கள்.

## மேற்கோள்கள்

பகுப்பு:அணில்கள்
வின்சென்ட் வன அணில்

**வின்சென்ட் வன அணில்** (*Vincent's bush squirrel; பாராசெரசு வின்சென்டி*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இதற்கு ஜாக் வின்சென்ட் நினைவாகப் பெயரிடப்பட்டது. இது மொசாம்பிக்கில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும். மேலும் இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## மேலும் வாசிக்க
* 
* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அணில்கள்
பகுப்பு:அகணிய உயிரிகள்
கருஞ்சிவப்பு வன அணில்

**கருஞ்சிவப்பு வன அணில்** (*Black and red bush squirrel; பாராசெரசு லூசிபெர்*) என்பது மலாவி, தன்சானியா மற்றும் சாம்பியாயில் காணப்படும் சையூரிடே குடும்பத்தைச் சேர்ந்த கொறித்துண்ணி சிற்றினமாகும். மலாவியில், இது மிசுகு மலைகள் மற்றும் நைகா பீடபூமியிலும், தான்சானியா போரோட்டோ மலைகள் மற்றும் மவுண்ட் ருங்வே ஆகியவற்றில் காணப்படுகிறது. இது சாம்பியாவில் காணப்படவில்லை. இங்கு இது மாபிங்கா மலைகள் மற்றும் மாகுட்டு மலைகளில் காணப்படும் என எதிர்பார்க்கப்பட்டது. இதன் இயற்கையான வாழ்விடங்கள் மிதவெப்ப மண்டல அல்லது வெப்பமண்டல ஈரமான மலைப்பாங்கான காடு, மிதவெப்ப மண்டல அல்லது வெப்ப மண்டல வறண்ட புதர் நிலங்கள் மற்றும் மிதவெப்ப அல்லது வெப்ப மண்டல வறண்ட தாழ் நிலப் புல்வெளி ஆகும். வாழிட இழப்பால் இது அச்சுறுத்தப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:அணில்கள்
ஆப்பிரிக்க வன அணில்கள்

**ஆப்பிரிக்க வன அணில்கள்** (*African bush squirrels*) என்பது *பாராசெரசு* என்ற அணில்களின் பேரினமாகும். இது செரினே என்ற துணைக்குடும்பத்தின் கீழ் உள்ளது. இவை ஆப்பிரிக்காவில் மட்டுமே காணப்படுகின்றன. இந்தப் பேரினத்தில் உள்ள 11 சிற்றினங்கள் உள்ளன.

* அலெக்சாண்டர் வன அணில் (*பா. அலெக்சாண்ட்ரி*)
* போக்மின் வன அணில் (*பா. போக்மி*)
* சுமித் வன அணில் (*பா. செபாபி*)
* கூப்பர் மலை அணில் (*பா. கூப்பேரி*)
* வரியுடைய வன அணில் (*பா. பிளாவோவிட்டிசு*)
* கருஞ்சிவப்பு வன அணில் (*பா. லூசிபர்*)
* ஓக்ரே வன அணில் (*பா. ஓக்ரேசியசு*)
* சிவப்பு வன அணில் (*பா. பல்லியட்டசு*)
* பச்சை வன அணில் (*பா. போயென்சு*)
* சுவின்னெர்டன் வன அணில் (*பா. வெக்சில்லாரியசு*)
* வின்சென்ட் வன அணில் (*பா. வின்சென்டி*)

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:அணில்கள்
பகுப்பு:ஆப்பிரிக்க உயிரினங்கள்
ஜெகந்நாத் சர்க்கார்

**ஜெகந்நாத் சர்க்கார்** (*Jagannath Sarkar*; பிறப்பு 2 சனவரி,1963) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2019 முதல் மேற்கு வங்காளம் இராணாகாட் மக்களவை தொகுதியின் உறுப்பினராக உள்ளார்.

## தனிப்பட்ட வாழ்க்கை
சர்க்கார் 2 சனவரி 1963 அன்று மேற்கு வங்காளத்தின் பாங்குரா மாவட்டத்தின் தாஷுலி கிராமத்தில் பீம் சந்திர சர்க்கார் மற்றும் நானி பாலா சர்க்கார் ஆகியோருக்கு மகனாகப் பிறந்தார். இவர் 1984-இல் சாந்திபூர் கல்லூரியில் இளங்கலை கலை பட்டமும், கல்யாணி பல்கலைக்கழகத்தில் இளங்கலை கல்வி பட்டமும் பெற்றார். இவர் அர்பிதா சர்காரை (பைத்ய) 2 நவம்பர் 1999 அன்று மணந்தார். இந்த இணையருக்கு ஒரு மகன் மற்றும் ஒரு மகள் உள்ளனர். சர்க்கார் ஆசிரியர் மற்றும் விவசாயி ஆவார்.

## அரசியல் வாழ்க்கை
சர்க்கார் பாரதிய ஜனதா கட்சி நதியா மாவட்ட பிரிவின் பொதுச் செயலாளராக உள்ளார். முகுத் மணி அதிகாரியின் வேட்பு மனு நிராகரிக்கப்பட்டதைத் தொடர்ந்து, 2019 ஏப்ரல் 10 அன்று, கட்சி இவரை 2019 இந்திய பொதுத் தேர்தலுக்கு இராணாகாட் தொகுதி மாற்று வேட்பாளராகப் பரிந்துரைத்தது. மே 23 அன்று, இவர் தனது நெருங்கிய போட்டியாளரான திரிணாமுல் காங்கிரசு கட்சியின் ரூபாலி பிசுவாசைத் தோற்கடித்து மக்களவை உறுப்பினராகத் தேர்ந்தெடுக்கப்பட்டார். 26 சூன் 2021 அன்று, "தனது பெயரை அவதூறு செய்ததற்காகவும், தன்னைப் பற்றிய தவறான செய்திகளுக்காகவும்" சமூக ஊடக பயனர் மீது புகார் அளித்தார்.

## மேற்கோள்கள்

பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
திவேதி

**திவேதி** (*Dwivedi*) துவேதி அல்லது துவேடி அல்லது **துபே** அல்லது **துபை** என்பது இரண்டு வேதங்களில் தேர்ச்சி பெற்ற ஓர் இந்தியரின் குடும்பப்பெயர் ஆகும். வட இந்தியாவில் பிராமணர்களால் இந்த குடும்பப்பெயர் பயன்படுத்தப்படுகிறது.துபே என்ற பட்டமும் **திவேதி** என்று அழைக்கப்படுகிறது.

## திவேதி என்ற குடும்பப்பெயருடன் குறிப்பிடத்தக்க நபர்கள்

* சந்திரபிரகாசு திவேதி-இந்தியத் திரைப்பட இயக்குநர் மற்றும் திரைக்கதை எழுத்தாளர்
* ஜி. ஜி. திவேதி
* ஹசாரி பிரசாத் திவேதி-இந்தி நாவலாசிரியர்
* ஜனார்த்தன் திவேதி-இந்தியத் தேசிய காங்கிரசு கட்சியின் அரசியல்வாதி
* கபில் தேவா திவேதி-சமசுகிருத அறிஞர் பத்மஸ்ரீ
* மகாவீர் பிரசாத் திவேதி-இந்திய எழுத்தாளர்
* மணிலால் திவேதி -குசராத்தி எழுத்தாளர் மற்றும் தத்துவஞானி
* நிகில் திவேதி-பாலிவுட் நடிகர்
* ஓ. பி. திவேதி-பேராசிரியர் கனடா
* உத்திரப் பிரதேச முதல்வர் மாயாவதியைக் குண்டர்களிடமிருந்து காப்பாற்றிய பாஜக தலைவர், பிரம் தத் திவேதி.
* ராகினி திவேதி-கன்னட நடிகை மற்றும் வடிவழகி
* ராம் சந்திர திவேதி- (ஏ. கே. ஏ கவி பிரதீப்) -கவிஞர் மற்றும் பாடலாசிரியர்
* ரேவா பிரசாத் திவேதி-சமசுகிருத அறிஞரும் கவிஞரும்
* சத்யேந்திர துபே-என்ஹெச்ஏஐ திட்ட இயக்குநர்
* சீமா திவேதி, இந்திய அரசியல்வாதி
* சாரதா திவேதி-மும்பையைச் சேர்ந்த வரலாற்றாசிரியர் மற்றும் ஆராய்ச்சியாளர்
* சுதாகர திவேதி-கணிதவியலாளர்
* திவ்யா திவேதி-தத்துவஞானி மற்றும் எழுத்தாளர்

## மேலும் காண்க

* திரிவேதி, அதாவது *மூன்று வேதங்களில் தேர்ச்சி பெற்றவர்*

## மேற்கோள்கள்

பகுப்பு:இந்திய இனக்குழுக்கள்
சீமா திவேதி

**சீமா திவேதி** (*Seema Dwivedi*) என்பவர் ஓர் இந்திய அரசியல்வாதியும் மாநிலங்களை உறுப்பினரும் ஆவார். இவர் உத்தரப் பிரதேசத்திலிருந்து இந்திய மாநிலங்களவை உறுப்பினராகத் தேர்ந்தெடுக்கப்பட்டவர் ஆவார். இவர் ஜான்பூர் மாவட்டத்தில் உள்ள முங்க்ரா பாட்சாபூர் சட்டமன்றத் தொகுதியின் முன்னாள் சட்டமன்ற உறுப்பினர் ஆவார். இவர் பாரதிய ஜனதா கட்சி உறுப்பினர் 

## மேற்கோள்கள்

பகுப்பு:1970 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:ஜவுன்பூர் மாவட்ட நபர்கள்
பகுப்பு:பாரதிய ஜனதா கட்சி அரசியல்வாதிகள்
சௌமேந்து அதிகாரி

**சௌமேந்து அதிகாரி** (*Soumendu Adhikari*) என்பவர் ஓர் இந்திய அரசியல்வாதி மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்திய மக்களவை பொதுத் தேர்தலில் மேற்கு வங்காளம் காந்தி மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்ட உறுப்பினர் ஆவார். இவர் பாரதிய ஜனதா கட்சி உறுப்பினர் ஆவார். இவர் பாஜக தலைவர் சுவேந்து அதிகாரி சகோதரர் மற்றும் இந்திய அரசியல்வாதி சிசிர் அதிகாரி மகன் ஆவார்.

## மேலும் பார்க்கவும்
* 18வது மக்களவை
* பாரதிய ஜனதா கட்சி

## மேற்கோள்கள்

பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
சோடியம் குளோரோயிருபுளோரோ அசிட்டேட்டு

**சோடியம் குளோரோயிருபுளோரோ அசிட்டேட்டு**  (*Sodium chlorodifluoroacetate*) என்பது C2ClF2NaO2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமப்புளோரின் உப்பான இது குளோரோயிருபுளோரோ அசிட்டிக் அமிலத்தையும் சோடியம் ஐதராக்சைடையும் ஒன்றாகச் சேர்த்து நடுநிலையாக்கல் வினைக்கு உட்படுத்துவதன் மூலம் தயாரிக்கப்படுகிறது. வெண்மை நிறத்தில் திண்மமாகக் காணப்படுகிறது. இருபுளோரோகார்பீன் தயாரிக்க உதவும் மூலப்பொருளாகப் பயன்படுகிறது.

:CF2ClCO2Na  ->  NaCl  +  CF2  +  CO2

இந்த வினை அடி மூலக்கூறு கொண்ட ஒரு சூடான கரைசலில் நடத்தப்படுகிறது. திக்லைம் எனப்படும் பிசு(2-மெத்தாக்சியெத்தில்) ஈதர் ஒரு பொதுவான கரைப்பானாகும். சோடியம் சோடியம் குளோரோயிருபுளோரோ அசிட்டேட்டு மாற்றமானது கார்பாக்சில் குழு நீக்க வினையுடன் தொடங்க முன்மொழியப்படுகிறது. இது கார்பன் எதிர்மின் அயனியை ClF2C− உருவாக்குகிறது.

இருபுளோரோவளையபுரோப்பேனேற்றம் முக்கியமான பயன்பாடுகளில் ஒன்றாகும். முப்பீனைல் பாசுபீன் மற்றும் ஆல்டிகைடு  ஆகியவற்றின் முன்னிலையில் சோடியம் குளோரோயிருபுளோரோ அசிட்டேட்டு வெப்பச் சிதைவுக்கு உட்படுவதால் விட்டிக் போன்ற வினைகள் அனுமதிக்கப்படுகிறது. இவ்வினையில் (C6H5)3P=CF2 ஓர் இடைநிலையாக முன்மொழியப்படுகிறது. 

## மேற்கோள்கள்

பகுப்பு:புளோரைடுகள்
பகுப்பு:கார்பீன்கள்
பகுப்பு:கரிம சோடியம் உப்புகள்
பால்குனி பிரசாத் யாதவ் கல்லூரி

**பால்குனி பிரசாத் யாதவ் கல்லூரி** (*Phalguni Prasad Yadav College*) என்பது இந்தியாவின் பீகாரின் ஜமுயியில் உள்ள ஒரு பட்டப்படிப்பு கல்லூரியாகும். இது 2018 முதல் முங்கர் பல்கலைக்கழகத்தின் இணைவுப் பெற்ற கல்லூரியாகச் செயல்படுகிறது. முன்பு இக்கல்லூரி தில்கா மாஞ்சி பாகல்பூர் பல்கலைக்கழகத்தின் ஒரு இணைவுக் கல்லூரியாக இருந்தது.

## வரலாறு.
இந்த கல்லூரி பீகாரில் உள்ள சகாய் தொகுதியின் முன்னாள் சட்டமன்ற உறுப்பினர் பால்குனி பிரசாத் யாதவ் என்பவரால் நிறுவப்பட்டது 

## துறைகள்

; சமூக அறிவியல் புலம்

* பொருளாதாரத் துற
* புவியியல் துறை
* வரலாற்றுத் துறை.
* அரசியல் அறிவியல் துறை
* உளவியல் துறை

; அறிவியல் புலம்

* தாவரவியல் துறை
* விலங்கியல் துறை
* வேதியியல் துறை
* இயற்பியல் துறை
* கணிதத் துறை
* வேளாண்மைத் துறை

; வணிகவியல் புலம்

* வணிகவியல் துறை

## மேற்கோள்கள்

## வெளி இணைப்புகள்

பகுப்பு:பீகாரில் கல்வி
விசுவநாத் முகர்ஜி

**விசுவநாத் முகர்ஜி** (*Biswanath Mukherjee*, 17 ஏப்ரல் 1915 – 16 அக்டோபர் 1991) இந்தியப் பொதுவுடைமைக் கட்சியைச் சேர்ந்த அரசியல்வாதி ஆவார். 1971 ஆம் ஆண்டில் மிட்னாபூர் 1977 மற்றும் 1982 ஆம் ஆண்டுகளில் தம்லக் ஆகிய சட்டப்பேரவைத் தொகுதிகளில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

இவர் தனது மாணவப் பருவத்திலேயே அரசியல் வாழ்க்கையைத் தொடங்கினார். வங்காளத்தில் அகில இந்திய மாணவர் கூட்டமைப்பின் நிறுவனத் தலைவர்களில் ஒருவராகவும் அதன் இணை செயலாளராகவும் இருந்தார். 1938 ஆம் ஆண்டில், சியாமா பிரசாத் முகர்ஜியால் வழிநடத்தப்பட்ட  கொல்கத்தா பல்கலைக்கழகத்தின் மாணவர்கள் பிரித்தானிய கொடியை வணங்க மறுத்தனர். இதனால் பிரித்தானிய இந்திய அரசு அவர்களின் கல்வியை தடை செய்தது. இத்தடையை ரத்து செய்ய மாபெரும் மாணவர் இயக்கத்தை பிசுவநாத் வழிநடத்தினார்.

இவர் கீதா முகர்ஜி என்பவரை நவம்பர் 8,1942 அன்று மணந்தார்.

## மேற்கோள்கள்

பகுப்பு:இந்தியப் பொதுவுடைமைக் கட்சி அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:1915 பிறப்புகள்
பகுப்பு:1991 இறப்புகள்
கீதா முகர்ஜி

**கீதா முகர்ஜி** (*Geeta Mukharjee*, 8 ஜனவரி 1924-4 மார்ச் 2000) ஓர் இந்திய அரசியல்வாதியும் மற்றும் சமூக சேவகரும் ஆவார். இவர் 1967 முதல் 1977 வரை பன்சுகுரா புர்பா தொகுதியிலிருந்து நான்கு முறை சட்டமன்ற உறுப்பினராக இருந்தார். 1980 முதல் 2000 வரை மேற்கு வங்காளத்தின் பன்ஸ்குரா தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார். இந்தியப் பொதுவுடைமைக் கட்சியின் மகளிர் பிரிவான இந்திய மகளிர் தேசிய கூட்டமைப்பின் தலைவராகவும் இருந்தார். இந்திய நாடாளுமன்றத் தேர்தல்களில் பெண்களுக்கு மூன்றில் ஒரு பங்கு இடஒதுக்கீடு வழங்க வேண்டும் என்ற கோரிக்கை வைத்தார்.

## ஆரம்பகால வாழ்க்கை மற்றும் கல்வி
கீதா ஜனவரி 8,1924 அன்று மேற்கு வங்காளத்தின் கொல்கத்தாவில் பிறந்தார். 1942 நவம்பர் 8 அன்று விசுவநாத் முகர்ஜி என்பவரை மணந்தார்.

கீதா முகர்ஜி கொல்கத்தாவிலுள்ள அசுதோஷ் கல்லூரியில் வங்காள இலக்கியத்தில் இளங்கலை கலை பட்டம் பெற்றவர். 1947 முதல் 1951 வரை வங்காள மாகாண மாணவர் கூட்டமைப்பின் செயலாளராகவும் இருந்தார்.

## தொழில் வாழ்க்கை
கீதா முதன்முதலில் 1946 இல் இந்தியப் பொதுவுடைமைக் கட்சியின் வங்காள மாநில அமைப்பின் உறுப்பினராகத் தேர்ந்தெடுக்கப்பட்டார். கீதாடி என்று பிரபலமாக அறியப்பட்ட கீதா முகர்ஜி, அப்போதிருந்து ஒவ்வொரு மக்களவைத் தேர்தலிலும் மேற்கு வங்கத்தின் பன்சுகுரா தொகுதியிலிருந்து வெற்றி பெற்றார்.

1981 முதல், இவர் இந்தியப் பொதுவுடைமைக் கட்சியின் தேசிய செயற்குழு உறுப்பினராக இருந்தார்.

1999 ஆம் ஆண்டில் 13 வது மக்களவையின் போது இவர் 7 வது முறை தேர்ந்தெடுக்கப்பட்டார். இவரது தொழில் வாழ்க்கை சுமார் ஐந்தரை தசாப்தங்கள் நீடித்தது. இருப்பினும், பெண்கள் இடஒதுக்கீடு பிரச்சினையில் இவரது பங்கு தான் இவரை வெளிச்சத்திற்கு கொண்டு வந்தது. தேசிய ஊரக தொழிலாளர் ஆணையம், தேசிய மகளிர் ஆணையம், தேசிய குழந்தைகள் வாரியம், பத்திரிகை மன்றம் மற்றும் தேசிய மகளிர் கூட்டமைப்பின் துணைத் தலைவராகவும், பெர்லினில் உள்ள மகளிர் சர்வதேச ஜனநாயக கூட்டமைப்பின் செயலக உறுப்பினராகவும் இருந்தார். பெண்கள் இடஒதுக்கீட்டு மசோதாவை உருவாக்கிய கூட்டு நாடாளுமன்றக் குழுவிற்கு கீதா தலைமை தாங்கினார்.

தனது அரசியல் வாழ்க்கையைத் தவிர, குழந்தைகளுக்காக சில புத்தகங்களையும் எழுதினார். மேலும் *புருனோ அபிட்ஸின்* 1958 ஆம் ஆண்டின் உன்னதமான *நேக்கட் அமாங் வோல்வ்ஸ்* என்ற புத்தகத்தை வங்காள மொழியில் மொழிபெயர்த்தார்.

## இறப்பு
கீதா முகர்ஜி மார்ச் 4,2000 அன்று ஒரு இதய செயலிலப்பு காரணமாக தனது 76 வயதில் இறந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:2000 இறப்புகள்
பகுப்பு:1924 பிறப்புகள்
தஞ்சோங் மாலிம் மக்களவைத் தொகுதி

**தஞ்சோங் மாலிம் மக்களவைத் தொகுதி** (மலாய்: *Kawasan Persekutuan Tanjong Malim*; ஆங்கிலம்: *Tanjong Malim Federal Constituency*; சீனம்: 丹绒马林国会议席) என்பது மலேசியா, பேராக், முவாலிம் மாவட்டம் (*Muallim District*); பத்தாங் பாடாங் மாவட்டம் (*Batang Padang District*) ஆகிய மாவட்டங்களில் அமைந்துள்ள ஒரு மக்களவைத் தொகுதி (**P077**) ஆகும்.

தஞ்சோங் மாலிம் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து தஞ்சோங் மாலிம் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## தஞ்சோங் மாலிம்

தஞ்சோங் மாலிம் நகரம், பேராக், முவாலிம் மாவட்டத்தில் அமைந்துள்ள ஒரு நகரம்; மற்றும் மாவட்டத்தின் தலைப் பட்டணமும் ஆகும். மலேசியத் தலைநகர் கோலாலம்பூரில் இருந்து 70 கி.மீ. வடக்கே உள்ளது. இந்தத் தஞ்சோங் மாலிம் நகரம், பேராக் மாநிலத்தையும் சிலாங்கூர் மாநிலத்தையும் இணைக்கும் ஒரு பட்டணம் ஆகும்.

இந்த நகரத்திற்கு அருகில் புரோட்டோன் சிட்டி (*Proton City*), பேராங், பேராங் 2020, சுங்கை, சிலிம் ரிவர் எனும் அதன் துணை நகரங்கள் உள்ளன. வரலாற்றுப் புகழ் வாய்ந்த இந்த நகருக்கு நவீன மயமான தொடருந்து சேவைகள், கூடுதலானச் சிறப்புகளை வழங்கி மேலும் சிறப்புச் செய்து வருகின்றன.

### சுல்தான் இட்ரிஸ் கல்விப் பல்கலைக்கழகம்

அண்மைய காலங்களில் தஞ்சோங் மாலிம் மிகத் துரிதமான வளர்ச்சியைக் கண்டு வருகிறது. புதிய தஞ்சோங் மாலிம் தொடருந்து நிலையம், நவீன பேருந்து நிலையம், சீரமைக்கப் பட்ட சாலைகள், புதிய பள்ளிக்கூடக் கட்டிடங்கள், புதிய தஞ்சோங் மாலிம் மருத்துவமனை ஆகியவை உருவாக்கப்பட்டு வளர்ச்சி அடைந்து உள்ளது.

1922-ஆம் ஆண்டில் மலேசியாவின் முதல் கல்வி பயிற்சி நிலையம் இங்குதான் கட்டப்பட்டது. அதன் பெயர் **சுல்தான் இட்ரிசு பயிற்சிக் கல்லூரி**. அந்தக் கல்லூரி 1997-ஆம் ஆண்டில் சுல்தான் இட்ரிஸ் கல்விப் பல்கலைக்கழகம் என தகுதி உயர்வு பெற்றது.

## தஞ்சோங் மாலிம் மக்களவைத் தொகுதி

## தஞ்சோங் மாலிம் மக்களவைத் தேர்தல் முடிவுகள் 2022

## தஞ்சோங் மாலிம் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* தஞ்சோங் மாலிம் 
* சிலிம் ரிவர்
* பேராங்
* சிலிம்
* சுங்கை
* பீடோர்
* துரோலாக்
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
அலெக்ஸ் பச்சேகோ

**அலெக்சான்டர் ஃபெர்னான்டோ பச்சேகோ** (**Alexander Fernando Pacheco**; பிறப்பு: ஆகஸ்ட் 1958) ஒரு அமெரிக்க விலங்குரிமை செயற்பாட்டாளர் ஆவார். இவர் "600 மில்லியன் டாக்ஸ்" என்னும் நிறுவனத்தின் உருவாக்கியவரும், பீட்டா அமைப்பின் இணை நிறுவனரும் முன்னாள் தலைவரும், ஸீ ஷெப்பர்ட் கன்சர்வேஷன் சொசைட்டியின் ஆலோசனைக் குழு உறுப்பினரும் ஆவார்.

1979 ஆம் ஆண்டில் போர்ச்சுகீசிய கடற்கொள்ளையர் திமிங்கல வேட்டைக் கப்பலான சியராவுக்கு எதிரான பிரச்சாரத்தின் போது அட்லாண்டிக் பெருங்கடலின் குறுக்கே சீ ஷெப்பர்ட் என்ற கப்பலில் பச்சேகோ முதன்முதலில் கேப்டன் பால் வாட்சனுடன் இணைந்து பணியாற்றினார். தி சீ ஷெப்பர்ட் மற்றும் சியரா ஆகிய இரண்டு கப்பல்களுமே போர்த்துகீசிய அதிகாரிகளால் கைப்பற்றப்பட்டு பின்னர் மூழ்கடிக்கப்பட்டன.

1981 ஆம் ஆண்டில் சில்வர் ஸ்பிரிங் குரங்குகள் வழக்கு என அறியப்பட்டு பெரிதும் பேசப்பட்ட வழக்கில் மேரிலாந்து மாகாணத்தின் சில்வர் ஸ்பிரிங்கு நகரில் உள்ள நடத்தை ஆராய்ச்சிக் கூடம் (Institute for Behavioral Research) நடத்திய பரிசோதனைகளுக்கு ஆட்படுத்தப்பட்ட 17 நண்டுண்ணி மக்காக்கு குரங்குகளை மீட்டெடுக்கும் செயற்பாட்டில் இங்க்ரிட் நியூகர்க்குடன் இணைந்து பச்சேகோ பொது கவனத்திற்கு வந்தார். இக்குரங்குகளைக் காப்பாற்றுவதற்கான பொதுப் பிரச்சாரத்தின் விளைவாகவே அமெரிக்காவில் விலங்குரிமை இயக்கம் தோன்றியது என்று திரைப்படத் தயாரிப்பாளர் ஆலிவர் ஸ்டோன் கருதுகிறார்.

## இவற்றையும் பார்க்க
* விலங்குரிமை
* நனிசைவம்

## மேற்கோள் தரவுகள்

## மேலும் படிக்க
* Pacheco, Alex and Francione, Anna. "The Silver Spring Monkeys" in Singer, Peter. *In Defense of Animals*. New York: Basil Blackwell, 1985, pp.&nbsp;135–147.
* Pacheco, Alex. , retrieved February 16, 2008.
* Sideris, Lisa et al. "Roots of Concern with Nonhuman Animals in Biomedical Ethics", *Institute for Laboratory Animal Research Journal*, volume 4, issue 1, 1999.

## வெளியிணைப்புகள்
* 

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:விலங்குரிமை செயற்பாட்டாளர்கள்
பகுப்பு:நனிசைவ ஆர்வலர்கள்
காவி வன அணில்

**காவி கல் அணில்** (*Ochre bush squirrel*) என்பது கென்யா, சோமாலியா மற்றும் தான்சானியா காணப்படும் சியுரிடே குடும்பத்தைச் சேர்ந்த கொறித்துண்ணி சிற்றினம் ஆகும். இதன் இயற்கையான வாழ்விடம் வறண்ட சவன்னா ஆகும்.

## மேற்கோள்கள்
சுதிர் உத்தம்லால் மேத்தா

**சுதிர் உத்தம்லால் மேத்தா** (*Sudhir Mehta*) இந்தியாவைச் சேர்ந்த ஒரு கோடீசுவர தொழிலதிபர் ஆவார். இவர் 1954 ஆம் ஆண்டில் பிறந்தார். சகோதரரான சமீர் உடன் இணைந்து அகமதாபாத்தை தலைமை இடமாகக் கொண்ட டோரண்ட்டு என்ற நிறுவனத்தை இயக்கி வருகிறார். இந்நிறுவனம் அவருடைய மறைந்த தந்தை யூ.என்.மேத்தாவால் 1959 ஆம் ஆண்டில்  உருவாக்கப்பட்டதாகும். சுதிர் மேத்தா மற்றும் சமீர் மேத்தா சகோதரர்களின் 2021 ஆம் ஆண்டு செப்டம்பர் மாத கணக்கெடுப்பின்படியான நிகர சொத்து மதிப்பு $7.2 பில்லியன் அமெரிக்க டாலர்கள்   என மதிப்பிடப்பட்டுள்ளது.

## ஆரம்ப கால வாழ்க்கை
மேத்தா, ஒரு குஜராத்தி ஜெயின் குடும்பத்தில் 1954 பிறந்தார்  தன்னுடைய இளங்கலை பட்டத்தை குஜராத் பல்கலைக்கழகத்தில் படித்து பெற்றார்.

## தனிப்பட்ட வாழ்க்கை
மேத்தாவுக்கு, இயினல் மற்றும் வருண் என இரு மகன்கள் உள்ளனர். இயினல் மேத்தா டோரண்ட்டு பவர் நிறுவனத்திற்கு இயக்குநராக உள்ளார்.

## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இந்திய கோடீசுவரர்கள்
பகுப்பு:குஜராத் மக்கள்
பைலோப்டெரிக்சு

**பைலோப்டெரிக்சு** (*Phyllopteryx*) என்பது ஆத்திரேலியாவின் மேற்கு மற்றும் தெற்குக் கடற்கரைகளில் காணப்படும் சிங்னாதிடே குடும்பத்தில் பொதுவாகக் கடல் வேதாளம் என்று அழைக்கப்படும் சிறிய மீன்களின் ஒரு பேரினமாகும். 19ஆம் நூற்றாண்டிலிருந்து, 2015ஆம் ஆண்டில் மாணிக்கக் கடல் வேதாளம் விவரிக்கப்படும் வரை, பொதுவான கடல் வேதாளம் மட்டுமே அறியப்பட்ட சிற்றினமாக இருந்தது. இவை அனைத்தும் ஆண் மீன் அடை மேற்கொள்ளும் கடல் வேதாளம், கடல் கொவிஞ்சி மற்றும் கடற்குதிரை போன்ற சிங்னாதிடேயின் பிற உயிரிகளுடன் நெருக்கமாகத் தொடர்புடையவை.

## சிற்றினங்கள்
*பைலோப்டெரிக்சு* பேரினத்தின் கீழ் இரண்டு சிற்றினங்கள் அங்கீகரிக்கப்பட்டுள்ளன.

* பொதுவான கடல் வேதாளம் அல்லது களை வேதாளம் (*பைலோப்டெரிக்சு டைனியோலடசு*) (லேசிபீட், 1804)  (லேசிபேட், 1804) 
* மாணிக்கக் கடல் வேதாளம் (*பைலோப்டெரிக்சு துவைசியா* இசுடில்லர், வில்சன், & உரூசு, 2015) இசுடில்லர், வில்சன் & உரூசு, 2015

## மேற்கோள்கள்
இசுக்காட்லாந்து தேசிய காற்பந்து அணி

**இசுக்காட்லாந்து ஆண்கள் தேசிய காற்பந்து அணி** (*Scotland men's national football team*) என்பது ஆண்கள் பன்னாட்டுக் காற்பந்தில் இசுக்காட்லாந்தைப் பிரதிநிதித்துவப்படுத்துகிறது. இது இசுக்காட்டியக் காற்பந்துச் சங்கத்தால் கட்டுப்படுத்தப்படுகிறது. இவ்வணி உலகக்கோப்பை காற்பந்து, யூஈஎஃப்ஏ தேசிய லீக், ஐரோப்பிய கால்பந்தாட்டப் போட்டி ஆகிய மூன்று பெரிய தொழில்முறைப் போட்டிகளில் போட்டியிடுகிறது. இசுக்காட்லாந்து ஐக்கிய இராச்சியத்தின் ஒரு நாடாக இருக்கிறது, இதற்கு பன்னாட்டு ஒலிம்பிக் குழுவில் உறுப்புரிமை இல்லை, எனவே தேசிய அணி ஒலிம்பிக் போட்டிகளில் பங்கேற்பதில்லை. இசுக்காட்லாந்தின் பெரும்பாலான உள்ளூர்ப் போட்டிகள் தேசிய விளையாட்டுத் திடலான ஹாம்ப்டென் பூங்காவில் விளையாடப்படுகின்றன.

இசுக்காட்லாந்து அணி 1872 இல் உலகின் முதல் பன்னாட்டு காற்பந்து போட்டியில் இங்கிலாந்துக்கு எதிரான போட்டியில் விளையாடியது. இசுக்காட்லாந்து இங்கிலாந்துடன் நீண்டகாலப் போட்டியைக் கொண்டுள்ளது, இவ்வணிகள் 1872 முதல் 1989 வரை ஆண்டுதோறும் தமக்கிடையே விளையாடினர். அதன்பிறகு அணிகள் ஒன்பது முறை மட்டுமே சந்தித்துள்ளன, செப்டெம்பர் 2023 இல் நடந்த நட்பு ஆட்டத்தில் கடைசியாக தமக்கிடையே விளையாடின.

இசுக்காட்லாந்து பீஃபா உலகக்கிண்ணத்திற்கு எட்டு முறையும், யூஈஎஃப்ஏ ஐரோப்பிய வாகைக்கு நான்கு முறையும் தகுதி பெற்றது, ஆனால் இறுதிச் சுற்றின் முதல் குழு நிலைக்கு அப்பால் முன்னேறியதில்லை. 1967 இல் வெம்பிளி திடலில் 1966 உலகக்கிண்ணத்தை வென்ற இங்கிலாந்தை 3-2 என்ற கோல் கணக்கில் வீழ்த்தியது போன்ற சில குறிப்பிடத்தக்க முடிவுகளை அந்த அணி அடைந்துள்ளது. நெதர்லாந்துக்கு எதிரான 1978 உலகக்கிண்ணப் போட்டியின் போது இறுதிப் போட்டிக்குத் தகுதி பெற்ற நெதர்லாந்து அணியை குழு நிலைப் போட்டியில் 3-2 என்ற கோல் கணக்கில் வென்றிருந்தது.

## மேற்கோள்கள்

## வெளி இணைப்புகள்

* Scottish Football Association
* Scotland at ஐரோப்பிய காற்பந்துச் சங்கங்களின் ஒன்றியம்
* Scotland at பன்னாட்டுக் காற்பந்துச் சங்கங்களின் கூட்டமைப்பு
* Complete results and player statistics at *FitbaStats*

பகுப்பு:தேசியக் கால்பந்து அணிகள்
காற்பந்து
தும்பாட் மக்களவைத் தொகுதி

**தும்பாட் மக்களவைத் தொகுதி** (மலாய்: *Kawasan Persekutuan Tumpat*; ஆங்கிலம்: *Tumpat Federal Constituency*; சீனம்: 道北联邦选区) என்பது மலேசியா, கிளாந்தான், தும்பாட் மாவட்டத்தில் அமைந்துள்ள ஒரு மக்களவைத் தொகுதி (**P019**) ஆகும்.

தும்பாட் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து தும்பாட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## தும்பாட் மாவட்டம்
தும்பாட் நகரம் தாய்லாந்து எல்லையில் கிளாந்தான் மாநிலத்தின் வடக்கில் உள்ளது. இந்த நகரத்தின் மேற்கில் கோலோக் ஆறு; கிழக்கில் கிளாந்தான் ஆறு; தெற்கில் பாசீர் மாஸ், கோத்தா பாரு; மேற்கில் தாய்லாந்து தாக் பாய் மாவட்டம் (*Tak Bai District*) ஆகியவை உள்ளன.

தும்பாட் நகரம் கிளாந்தான் மாநிலத் தலைநகர் கோத்தா பாரு நகரத்தில் இருந்து 15 கி.மீ. தொலைவில் உள்ளது. மலேசியக் கிழக்கு கடற்கரை தொடருந்து சேவையின் (*East Coast Line Malaysia*) இறுதி முனையில் அமைந்துள்ளது.

2022-ஆண்டு புள்ளிவிவரங்களின்படி, தும்பாட் மாவட்டத்தின் மக்கள்தொகை ஏறக்குறைய 183,100. பெரும்பான்மையான மக்கள் மலேசிய மலாயர் ஆவர். குறிப்பிடத்தக்க அளவில் மலேசிய சயாமியர் (*Malaysian Siamese*); மலேசிய இந்தியர் மற்றும் மலேசிய சீனர் வாழ்கின்றனர்.

## தும்பாட் மக்களவைத் தொகுதி

## தும்பாட் மக்களவைத் தேர்தல் முடிவுகள் 2022

## தும்பாட் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* தும்பாட்
* வாக்காப் பாரு
* கோத்தா பாரு
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:கிளாந்தான் நாடாளுமன்றத் தொகுதிகள்
பூமிபுத்ரா கட்சி

**மலேசிய வலிமைமிகு பூமிபுத்ரா கட்சி** அல்லது **பூமிபுத்ரா கட்சி** (ஆங்கிலம்: *Malaysian Mighty Bumiputera Party*; மலாய்: *Parti Bumiputera Perkasa Malaysia*) என்பது மலேசியாவின் அரசியல் கட்சிகளில் ஒன்றாகும். தேசியவாத கட்சியான இந்தக் கட்சியை இப்ராகிம் அலி என்பவரால் நிறுவப்பட்டு வழிநடத்தப்படுகிறது.

மலாய் மேலாதிக்க அரசு சாரா அமைப்பான பிரிபூமி பெர்காசா அமைப்பின் (*Pertubuhan Pribumi Perkasa*) (**PERKASA**) இன் தலைவரான இப்ராகீம் அலி, மலாய்க்காரர்களுக்கு ஆதரவாகவும், மலாய்க்காரர்களின் உரிமைகளைப் பாதுகாக்கவும்; ஒரு புதிய கட்சி தொடங்கப்படும் என்று 2018 மலேசியப் பொதுத் தேர்தலுக்குப் பின் அறிவித்தார். அந்தத் தேர்தலில் பாரிசான் நேசனல் கூட்டணியும்; அம்னோ கட்சியும் மோசமாகத் தோல்வி அடைந்தன.

## பொது

ஆகஸ்டு 17, 2018-இல், புத்ரா கட்சியின் தற்காலிகத் தலைவராக இப்ராகிம் அலி அறிவிக்கப்பட்டார். 25 பிப்ரவரி 2023-இல், மகாதீர் முகமது 12 தம்முடைய முன்னாள் உள்நாட்டு போராளிகள் கட்சி உறுப்பினர்கள் 12 பேருடன் புத்ராவில் சேர்ந்தார். 

இந்தக் கட்சி இதுரையில், 5 சட்டமன்றத் தொகுதிகளில் மட்டுமே வெற்றி பெற்று உள்ளது. எந்த மக்களவைத் தொகுதியிலும் வெற்றி பெறவில்லை.

## மேலும் பார்க்க
* உள்நாட்டு போராளிகள் கட்சி 
* அம்னோ

## மேற்கோள்கள்

## வெளி இணைப்புகள்

பகுப்பு:மலேசிய அரசியல் கட்சிகள்
இராதேசியம் ராத்தியா

**இராதேஷியம் ராத்தியா** (*Radheshyam Rathiya*) ஓர் இந்திய அரசியல்வாதி ஆவார். இவர் சத்தீசுகர் மாநில இராய்கர் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் பாரதிய ஜனதா கட்சி உறுப்பினர் ஆவார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:சத்தீசுகர் நபர்கள்
பகுப்பு:சத்தீசுகர் அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
எரச்சில்பறா அருவி

**எரச்சில்பறா அருவி** (Erachilpara Waterfalls) அல்லது **இரச்சில்பறா அருவி** என்றும் அழைக்கப்படும் இது இந்தியாவின் கேரள மாநிலத்தில் இடுக்கி மாவட்டத்தில் அமைந்துள்ளது. இது மூணாரிலுள்ள மிகப்பெரிய அருவியில் ஒன்றாகும். இது காந்தலூருக்கு மிக அருகில் அமைந்துள்ளது.

## மேற்கோள்கள்

பகுப்பு:இடுக்கி மாவட்டத்திலுள்ள சுற்றுலாத் தலங்கள்
பகுப்பு:கேரள அருவிகள்
தொக்கான் சாகு

**தொக்கான் சாகு**  (பிறப்பு 15 அக்டோபர் 1969) ஓர் இந்திய அரசியல்வாதியும் மக்களவை உறுப்பினரும் ஆவார்.  இவர் தற்போது வீட்டுவசதி மற்றும் நகர்ப்புற விவகாரங்கள் அமைச்சராக உள்ளார்.

## அரசியல் வாழ்க்கை
சாகு நாடாளுமன்ற மக்களவை உறுப்பினராக சத்தீசுகர் மாநிலம் பிலாசுபூர் மக்களவைத் தொகுதியிலிருந்து 2024ஆம் ஆண்டு நடைபெற்ற இந்திய பொதுத் தேர்தலில் தேர்ந்தெடுக்கப்பட்டுள்ளார். இவர் தேவேந்திர யாதவை (இந்திய தேசிய காங்கிரசு) 164618 வாக்குகள் வித்தியாசத்தில் தோற்கடித்தார்.

## மேலும் காண்க

* மூன்றாவது மோடி அமைச்சகம்

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பிலாசுப்பூர் மக்களவைத் தொகுதி

**பிலாசுபூர் மக்களவைத் தொகுதி** (*Bilaspur Lok Sabha constituency*) என்பது இந்திய மாநிலம் சத்தீசுகரில் உள்ள ஒரு மக்களவைத் தொகுதியாகும்.

## சட்டசபை பிரிவுகள்
பிலாசுபூர் மக்களவைத் தொகுதியில் பின்வரும் சத்தீசுகர் சட்டமன்றத் தொகுதிகள் அடங்கியுள்ளன.

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* பிலாசுப்பூர், சத்தீஸ்கர்
* மக்களவை தொகுதிகளின் பட்டியல்

## மேற்கோள்கள்

பகுப்பு:பிலாஸ்பூர் மாவட்டம், சத்தீஸ்கர்
பகுப்பு:சத்தீசுகர் மக்களவைத் தொகுதிகள்
ஏழு மாநில இடைத்தேர்தல், 2024

இந்தியத் தேர்தல் ஆணையம் யூன் பத்தாம் தேதி பீகார், மேற்கு வங்காளம், தமிழ்நாடு, பஞ்சாப், உத்திராகண்டம், மத்தியப் பிரதேசம், இமாச்சலப் பிரதேசம் ஆகிய ஏழு மாநிலங்களில் பதிமூன்று தொகுதிகளில் நடைபெறும் தேர்தல்களுக்கான அறிவிப்பை வெளியிட்டது.

பீகாரில் ரூபவுலி. மேற்கு வங்காளத்தில் ராய்கன்ஞ், ராணாகாட் தக்சிண், பகடா மற்றும் மணிக்டலா. தமிழ்நாட்டில் விக்கிரவாண்டி. மத்தியப் பிரதேசத்தில் அமர்வாரா. உத்திர காண்டத்தில் பத்ரிநாத், மன்கல்அவுர். பஞ்சாப்பில் மேற்கு சலந்தர். இமாசலப் பிரதேசத்தில் தேரா, காமிர்பூர், நலகார்.  போன்ற 13 சட்டமன்ற தொகுதிகளுக்கு இடைத்தேர்தல் அத்தொகுதி சட்டமன்ற உறுப்பினர்கள் இறந்துவிட்டதால் நடைபெறுகிறது.

## அட்டவணை

## தமிழ்நாடு
விக்கிரவாண்டி தொகுதியின் திமுகவை சேர்ந்த புகழேந்தி ச.ம.உ கடந்த ஏப்ரல் மாதம் 6ஆம் தேதி காலமாகிவிட்டார். இதையடுத்து அந்த தொகுதி ஏப்ரல் 8ஆம் தேதி காலியானதாக அறிவிக்கப்பட்டது.

நாம் தமிழர் கட்சி சார்பில் 2024 தர்மபுரி மக்களவை தொகுதி வேட்பாளரான அபிநயா போட்டியிடுகின்றார். திமுக கூட்டணி சார்பாக திமுகவிலிருந்து அன்னியூர் சிவா போட்டியிடுகின்றார். பாசக கூட்டணி சார்பாக பாமகவிலிருந்து சி.அன்புமணி போட்டியிடுகின்றார்.அதிமுக கூட்டணி தேர்தலை புறக்கணிப்பதாக கூறிவிட்டது. விக்கிரவாண்டி சட்டசபை தொகுதி இடைத்தேர்தலில் 82.48 சதவீதம் வாக்குகள் பதிவானது.

### பாமக கொள்கையில் மாற்றம்
இடைத்தேர்தல் என்றாலே ஆளுங்கட்சி பணபலத்தையும், அதிகார பலத்தையும் வைத்து வெற்றி பெறுவதாக பாமக தொடர்ந்து குற்றம்சாட்டி வருகிறது. சட்டமன்ற அல்லது நாடாளுமன்ற உறுப்பினர் யாரேனும் உயிரிழந்தாலோ அல்லது வேறு ஏதேனும் காரணத்திற்காக பதவியை இழந்தாலோ, அதே கட்சியைச் சேர்ந்த ஒருவர் சட்டமன்ற அல்லது நாடாளுமன்ற உறுப்பினராக  நியமிக்கப்படும் வகையில் சட்டத்திருத்தம் கொண்டு வரவேண்டும் என பாமக தொடர்ந்து வலியுறுத்தி வருகிறது.
ஒருவேளை, சட்டப்பேரவையில் பெரும்பான்மையை நிரூபிக்க இடைத்தேர்தல் அவசியம் என்றால் மட்டுமே நடத்தலாம் என்பதும் பாமகவின் நிலைப்பாடாக உள்ளது. இதனால், இடைத்தேர்தல்களில் போட்டியிடுவதில்லை என 13 ஆண்டுகளுக்கு முன்பு கொள்கை முடிவெடுத்த பாமக, அதன் பின்னர் இடைத்தேர்தல்களில் போட்டியிடுவதை தவிர்த்தது.

கடைசியாக, 2010-ஆம் ஆண்டு நடைபெற்ற பென்னாகரம் தொகுதி இடைத்தேர்தலில் பாமக போட்டியிட்டது. அந்தத் தேர்தலில் பாமக சார்பில் போட்டியிட்ட தற்போதைய கவுரவ தலைவரான ஜி.கே.மணியின் மகன் தமிழ் குமரன், அதிமுகவை விட 14 ஆயிரத்துக்கும் அதிகமான வாக்குகளைப் பெற்று, இரண்டாம் இடம் பிடித்தர்.

### முடிவு

57 வாக்குச் சாவடிகளில் திமுகவை பின்னுக்குத் தள்ளி பாமக முதலிடத்தைப் பிடித்துள்ளது. அதேபோல் 45 வாக்குச் சாவடிகளில் பாமகவை பின்னுக்கு தள்ளிவிட்டு நாம் தமிழர் கட்சி இரண்டாமிடத்தைப் பிடித்துள்ளது.

## மேற்கு வங்காளம்

## உத்திரா கண்டம்

## இமாச்சலப் பிரதேசம்
தேரா சட்டமன்ற தொகுதியில் காங்கிரசு கட்சியின் முதல்வர் சுக்விந்தர் சிங்கின் மனைவி கமலேசு தாக்கூர் போட்டியிடுகிறார். இதுவே இவரின் முதல் தேர்தலாகும்.

## பீகார்

## மத்திய பிரதேசம்

## பஞ்சாப்

## மேற்கோள்கள்

பகுப்பு:இந்தியத் தேர்தல்கள்
பகுப்பு:2024 தேர்தல்கள்
பகுப்பு:இந்தியச் சட்டமன்றத் தேர்தல்கள்
கே. ஈ. பிரகாஷ்

**கே. ஈ. பிரகாஷ்** (*K. E. Prakash*) என்பவர் ஒரு இந்திய அரசியல்வாதி மற்றும் தமிழ்நாட்டின் ஈரோடு மக்களவைத் தொகுதியின் மக்களவை உறுப்பினர் ஆவார். இவர் திராவிட முன்னேற்றக் கழகத்தைச் சேர்ந்தவராவார்.

## அரசியல் வாழ்க்கை
2024 இந்திய பொதுத் தேர்தலில்,  அகில இந்திய அண்ணா திராவிட முன்னேற்றக் கழகத்தின்  அசோக் குமாரை எதிர்த்து 2,36,566 வாக்குகள் பெற்று வெற்றிபெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:ஈரோடு மாவட்ட மக்கள்
பகுப்பு:18ஆவது மக்களவை உறுப்பினர்கள்
குருச்சேத்திரம் மக்களவைத் தொகுதி

**குருச்சேத்திரம் மக்களவைத் தொகுதி** (*Kurukshetra Lok Sabha constituency*) என்பது இந்திய மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும். இந்த  குருச்சேத்திரம் மற்றும் கைத்தால் மாவட்டம் முழுமையும் யமுனாநகர் மாவட்டம் பகுதியினை வரம்பாக உள்ளடக்கியுள்ளது.

குருச்சேத்திரம் மக்களவைத் தொகுதி ஆரம்பத்தில் கைதல் மக்களவைத் தொகுதியாகவும், 1977 வரை அதன் தலைமையகமாகவும் இருந்தது. குருச்சேத்திரம் மக்களவைத் தொகுதி 1977இல் உருவாக்கப்பட்டது. 2 முதல் 5ஆவது மக்களவைக்கான தேர்தல் கைதல் மக்களவைத் தொகுதியில் நடைபெற்றது.

## வாக்காளர்கள்

## சட்டசபை பிரிவுகள்
தற்போது, குருச்சேத்திரம் மக்களவைத் தொகுதியில் ஒன்பது சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

### 2019

### 2014

 
 

### 2009

 
 

## மேலும் காண்க

* குருக்ஷேத்ரா மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:யமுனா நகர் மாவட்டம்
பகுப்பு:கைத்தல் மாவட்டம்
பகுப்பு:குருச்சேத்திர மாவட்டம்
பகுப்பு:அரியானா மக்களவைத் தொகுதிகள்
மலேசிய சயாமியர்

**மலேசிய சயாமியர்** (ஆங்கிலம்: *Malaysian Siamese*; மலாய்: *Orang Siam Malaysia*) என்பவர்கள் தீபகற்ப மலேசியாவில் வசிக்கும் ஓர் இனம் அல்லது ஒரு சமூகத்தினர் ஆகும். ஒப்பீட்டளவில் தெற்கு பர்மா மற்றும் தெற்கு தாய்லாந்து பிரதேசங்களில் காணப்படும் கலாசாரத் தன்மைகளையும்; கலாசாரப் பின்புலங்களையும் தீபகற்ப மலேசியாவின் வடக்குப் பகுதி கொண்டுள்ளது.

எனினும் ஐக்கிய இராச்சியத்திற்கும் மற்றும் சயாம் இராச்சியத்திற்கும் இடையே கையெழுத்தான 1909-ஆம் ஆண்டு பிரித்தானிய-சயாமிய உடன்படிக்கையின் மூலமாக அந்தப் நிலப் பகுதிகள் பிரிக்கப்பட்டன; அங்கு வாழ்ந்த மக்களும் பிரிக்கப்பட்டனர். இருப்பினும் அவர்களின் கலாசாரப் பண்பு நலன்கள் இன்றளவிலும் ஒரே மாதிரியாகவே பயணிக்கின்றன. இரத்தனகோசின் இராச்சியம் எனும் முன்னாள் இராச்சியம்தான் சயாம் இராச்சியம் என்று அழைக்கப்படுகிறது.

## பொது

அந்த உடன்படிக்கையின் மூலமாக மலேசியா-தாய்லாந்து எல்லை உருவானது. மலேசியா-தாய்லாந்து எல்லை என்பது மலேசியா மற்றும் தாய்லாந்து நாடுகளைப் பிரிக்கும்  அனைத்துலக எல்லையாகும். தற்போது, மலேசியாவின் கெடா, கிளாந்தான், பெர்லிஸ் மற்றும் திராங்கானு மாநிலங்கள்; மற்றும் தாய்லாந்தின் சத்துன் (*Satun*), சொங்கலா (*Songkhla*), யாலா (*Yala*), நாராதிவாட் (*Narathiwat*) மாநிலங்கள்; மலேசியா - தாய்லாந்து எல்லைகளாக உள்ளன.

கோலோக் ஆறு (*Golok River*) எனும் அனைத்துலக எல்லை ஆறு, இந்த இரு நாடுகளின் கிழக்குப் பகுதியில் அமைந்துள்ள ஓர் ஆறு. 95&nbsp;கி.மீ. நீளத்தைக் கொண்டது.

2000-ஆம் ஆண்டு மலேசிய புள்ளிவிவரங்களின்படி மலேசியாவில் 50,211  சயாமிய இனத்தவர் வாழ்கின்றனர். அவர்களில் 38,353 பேர் (அல்லது அவர்களில் 76.4%) மலேசிய குடியுரிமை பெற்றுள்ளனர்.

## கலாசாரம்

மலேசிய சயாமிய சமூகத்தினர் மலாயா தீபகற்பத்தில் வசிக்கும் மலேசிய பழங்குடியினரின் கலாசார ஒற்றுமைகளைக் கொண்டு உள்ளனர். மலேசிய சயாமியர்கள் பேசும் மொழிகள் மற்றும் சமூகச் செயல்பாடுகள், இனமொழி அடையாளம் போன்றவை; தென் தாய்லாந்தின் மாநிலங்கள் மற்றும் தெற்கு பர்மா மாநிலங்களில் உள்ள சயாமியர்களைப் போலவே இருக்கின்றன.

மலேசிய சயாமியர்கள் மற்ற மலேசிய மலாய்க்காரர்களைப் போலவே வாழ்க்கை முறையைப் பின்பற்றுகின்றனர். 14-ஆம் நூற்றாண்டிலிருந்து மலேசிய மலாய்க்காரர்கள் இசுலாத்தை ஏற்றுக் கொண்டாலும், மலேசிய சயாமியர்கள் பௌத்த மதத்தின் மீது வலுவான நம்பிக்கையைக் கொண்டு அதன் நடைமுறைகளை இன்னும் கடைப்பிடித்து வருகின்றனர்.

மலேசியாவின் வடக்குப் பகுதி மாநிலங்களான பெர்லிஸ், கெடா, பேராக், பினாங்கு, திராங்கானு மற்றும் கிளாந்தான் ஆகிய மாநிலங்களில் மலேசிய சயாமியர்கள் நன்கு அமையப்பட்டுள்ளனர். ஒரு மலாய்க்காரர் அல்லது ஒரு மலேசிய சயாமியர் அவர் தான் தாய்மொழியில் பேசவில்லை என்றால் அவரை வேறுபடுத்த முடியாது. அவர்களுக்கு இடையிலான ஒரே தனிச்சிறப்பு அவர்கள் பின்பற்றும் மதம் மற்றும் அவர்கள் பேசும் மொழி ஆகும்.

## குறிப்பிடத்தக்க மலேசிய சயாம் மக்கள்

* கெடா சுலதான் அப்துல் ஆலிம் - மலேசியப் பேரரசர்; கெடா சுல்தான்
* துங்கு அப்துல் ரகுமான் - மலேசியாவின் முதல் பிரதமர்
* பாவ் வோங் பாவ் ஏக் - கெடா மாநில சட்டமன்றத்தின் எதிரணித் தலைவர்
* ஜானா நிக் - மலேசியாவில் பிரபலமான பாடகி
* நீலடியா சன்ரோஸ் - பிரபலமான நடிகை
* பயிசா எலாய் - பிரபலமான நடிகை
* புரோண்ட் எலரே - பிரபலமான நடிகர்

## மேற்கோள்கள்

## நூல்கள்
* 
* 

## வெளி இணைப்புகள்

பகுப்பு:மலேசிய இனக்குழுக்கள்